Source: http://www.futuresandoptions.gr/%cf%84%ce%bf-voucher-%cf%84%ce%bf%cf%85-%ce%bf%ce%b1%ce%b5%ce%b4/
Timestamp: 2016-12-08 18:15:23+00:00
Document Index: 11424913

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ\t', 'ΑΕΔ\n']

Επεκτείνεται το voucher του ΟΑΕΔ – Futures and Options
Επεκτείνεται το voucher του ΟΑΕΔ στους 13.000 οι δικαιούχοι
Αύξηση στον αριθμό των ωφελούμενων, από 7.000 που ήταν αρχικά, σε 13.000 το λιγότερο, αλλά και στο ποσό της αμοιβής που θα λάβουν, αποφάσισε η διοίκηση του ΟΑΕΔ για το πρόγραμμα voucher με τίτλο «Επιταγή διασύνδεσης με την αγορά εργασίας ανέργων αποφοίτων Πανεπιστημίων και ΤΕΙ».
Ταυτόχρονα, διευρύνεται ο αριθμός των παρόχων κατάρτισης και, σύμφωνα με τη διοίκηση του Οργανισμού, επιτυγχάνεται η επιδιωκόμενη συνάφεια ανάμεσα στη θέση πρακτικής και στην ειδικότητα των ωφελούμενων. Σε κάθε περίπτωση πάντως, ο ΟΑΕΔ τονίζει ότι όλοι οι άνεργοι που έχουν ήδη υποβάλλει αιτήσεις και πληρούν τις προϋποθέσεις του προγράμματος θεωρούνται επιτυχόντες. Πιο συγκεκριμένα, με τις αλλαγές που αποφασίστηκαν για τη λειτουργία του προγράμματος, ισχύουν τα εξής:
Τα τελικά αποτελέσματα για τους παρόχους θα ανακοινωθούν στις 7 Μαΐου 2015. * Οι επιταγές κατάρτισης θα εκδοθούν από τις 30 Απριλίου έως τις 29 Μαΐου 2015.
Οι συνολικές ώρες κατάρτισης από 1.040 μειώνονται στις 600, εκ των οποίων οι 120 ώρες θεωρία και οι 480 πρακτική. Διαμορφώνονται αναλόγως τα θεματικά αντικείμενα, δεδομένου του χρόνου που υπολείπεται για την υλοποίηση της δράσης και των περιορισμών που τίθενται από το ΕΣΠΑ. Αυξάνεται το Μέσο Ωριαίο Κόστος (ΜΩΚ) του εκπαιδευτικού επιδόματος από 3 σε 4 ευρώ/ώρα.
Η αξία της επιταγής κατάρτισης διαμορφώνεται στα 1.680 ευρώ (600 x 2,80 ευρώ ) και το εκπαιδευτικό επίδομα στα 2.400 ευρώ (600 x 4,00 ευρώ).
Προβλέπεται συνάφεια των πτυχίων των ωφελουμένων με τις θέσεις πρακτικής άσκησης.
Κατόπιν των ανωτέρω, άμεσα θα ανακοινωθεί το νέο Μητρώο των Ωφελούμενων Ανέργων.Προγράμματα Κοινωφελούς Χαρακτήρα του ΟΑΕΔ 20151.806 προσλήψεις σε 15 φορείς κοινωνικής ασφάλισης
voucher ΟΑΕΔ	2015-04-07
Tags voucher ΟΑΕΔ
Previous Τεκμήρια και Πόθεν Έσχες
Next Tροποποίηση των όρων του προγράμματος επανένταξης του ΟΑΕΔ